2. Birodalom Napi Fesztivál

Résztvevők| * Galaktikus Birodalom
* Haas Consortium (megfigyelő)
* Szövetség

Parancsnokok| * Ewax igazgató (ISB)
* Henclor admirális (bolygóparancsnok)
* Hartley marsall (katonai erők)
* Kyran tábornok

Haderők| * 67. Hadsereg
* ISB csapatok
* 4 szövetségi katona

Veszteségek| * 12 rohamosztagos
* 13 civil

A **2. Birodalom Napi Fesztivál** a Galaktikus Birodalom szektorbeli kormánya által szervezett rendezvény volt, melynek célja a lázadó kedv letörése, valamint a császár lenyűgözése volt az állam alapításának 17. évfordulóján.

Ez volt az első esemény, melyen a Consortium a Birodalom szövetségeseként jelent meg.

Az esemény ismételt katasztrófába fulladása vezetett az ISB szélesebb körű elfogadásához a DBSZ körein belül is.

## Előzmények

 —Henclor admirális, amikor megbízza Zyndrat parancsnokot a közvetítés megszervezésével

Az előző évben baklövések sorozatát elkövető vezetés úgy határozott, hogy a parádé biztonságának megőrzése érdekében a két külön felvonulás helyett egy nagyot szervez, mely így a Birodalom egységességét is sugározta. A fesztivál helyszínéül a lázadó területekhez közel eső Nicas Prime-ot választották, egyrészt a meghívott Consortium tisztek miatt, másrészt hogy bizonyítsák a bolygó birodalmi létét.

A főszervező a bolygóparancsnok Henclor admirális volt, a katonai parádéért azonban személyesen Drageve nagymoff felelt.

A szektorba szállított TIE/d (közkeletű nevükön TIE Defender) modellekkel kifejezetten az esetleg jelenlévő szövetségieknek kívántak üzenni - ugyanis ezek a vadászok felszereltségükben nem csupán felvették a versenyt az általuk széles körben használt X-szárnyúakkal, de meg is előzték azt.

A vérbe fojtott tüntetés emléke miatt Henclor admirális lezárta teljes Prime Cityt, azonban bizalmasát, Zyndrat parancsnokot megbízta azzal, hogy kamerákat telepítsen a felvonulás útvonala mentén, és közvetítse a parádét Nicas Prime-on és a szektor teljes birodalmi területén.

A szövetségi vezetés a birodalmiak által elkövetett "árulásra" válaszul úgy döntött, hogy megtorpedózza az eseményt. Két kitűnő tisztjüket, Seth Del Ibaro és Wate Kyran tábornokot küldték hetekkel a fesztivál előtt, hogy vegyék fel a kapcsolatot a helyi megbúvó mandaloriakkal és az esetleges maradék szövetségi erőkkel. Így találkoztak az alvilágban is tevékenykedő mandalori Willcobs-klánnal, kik jóformán az egyetlen Birodalom elől rejtve maradt szerveződés voltak a Nicas Prime-on.

## A fesztivál a Nicas Prime-on

 —részlet Drageve nyitóbeszédéből

Az első fesztiválon történt események miatt a következő Birodalom Napját Nicason Prime-on tartották meg. Miután a bolygó védelmét megerősítették, és a kerületeket feldíszítették, az esemény megtartásra került. A szektor minden szegletéből érkeztek tisztek, mind a hadseregtől, mind a flottától. Rengeteg Birodalomban szolgáló tiszt most találkozhatott újra egymással, míg a frissen felvett tisztek megismerkedhettek feletteseikkel egy kis alkohol társaságában. Prime City lezárása ellenére a bolygó többi városa megtelt mulatozó civilekkel, míg a birodalmi tisztek és a meghívott vendégek az RBN Pártházba lettek kísérve, ahol az ünnepség nyitó ceremóniája volt megtartva.

### Meghívott vendégek

Az első birodalmi tisztekkel egyidejűleg érkeztek meg a fesztiválra meghívott vendégek. A Consortium követei, Graf admirális és Holrand parancsnok a nemrég megkötött megnemtámadási egyezmény tekintetében kaptak meghívást. Ugyan voltak tisztek, akik ezt ellenezték, de a birodalmi vezetőség csakis pozitívumot látott abban, ha eféle gesztussal kedveskedtek a Consortium felé.

### Katonai parádé

A nyitóbeszédet követően a nagymoff egy meglepetéssel koronázta a nyitóünnepséget, amelynek keretein belül felfedte a frissen szektorba küldött TIE Defender modelleket, amelyek a parádén vettek részt. Ezen húzás, igaz, meglepte és elálmélkodtatta a jelenlévőket, jelként is szolgált a lehetséges lázadó kémeknek, hogy a birodalmi erőkkel nem érte meg ujjat húzni, elvégre a friss TIE/d-k jelentős veszélyt jelentettek a lázadás hajóira.

## Lázadó terrorakciók

 —Seth Del Ibaro a terrortámadás előtti éjszakán

Még a katonai légiparádé megkezdése előtt Riona Starwind, a 77. Nővér által Henclor mellé állított erőérzékeny tanítvány jelezte az admirálisnak, hogy valami problémát érez az Erőben. Henclor úgy döntött, hogy nem zavarja meg a fesztivál menetét, azonban parancsba adta, hogy Starwind őrizze a magasabb rangú birodalmi tiszteket, miközben ő maga megpróbált közelebb kerülni a nagy tömegben az esemény házigazdájaként szolgáló nagymoffhoz.

A személyesen Ewax igazgató által megfigyelt területeken már korábban észlelték a két jedit, így a nagymoff bejelentette, hogy az előzetes tervekben nem szereplő DBSZ pártközpontba vonulnak át. A tömeg azonban kontrollálhatatlanná vált, mikor az első bombák felrobbantak az RBN pártházban.

A Chicri által vezetett védelmi erők azonnal szétszéledtek Prime Cityben, hogy biztosítsák a polgárokat, miközben Ewax ISB-egységei a robbanások helyszíneihez rohantak, hogy elkapják a terroristákat. A parádén résztvevő főtisztek - Drageve, Hartley és Henclor - az ISB központba siettek.

### Az elfogó hadművelet

 —Kohaku Aruetii jelentése

A lázadó tisztek nem tudták, hogy már érkezésük előtt meg volt pecsételve sorsuk. Az Anive "Niv" Willcobs által vezetett ex-Cora-Manda bandában volt egy tégla - Henclor régi barátja, Kohaku Aruetii, álnevén Kenia Tonary. A bombák elhelyezésének éjszakáján, vagyis a parádé előtt jelentette Henclornak a terrorakciókat, azonban a helyszíneket nem tudta közölni.

Ugyanezen az éjszakán elmenekült a Willcobs-klán rejtekhelyéről a bolygó főparancsnokságára, azonban az előkészületek miatt Henclor helyett csak Hartley-val és Chicrivel találkozott, akik megtudták tőle, hogy négy fontos lázadó személy is együtt dolgozik a Willcobsokkal, akik általános robbantásokon kívül a két áruló, Henclor és Chicri meggyilkolását tűzték ki célul.

Az RBN épületénél történő első robbantások után Symon őrnagy szinte azonnal üldözőbe vette a menekülő Ibarot és Kyrant, először roham- és halálosztagosaival, később pedig AT-ST-k társaságában. Miután bekerítették őket, megérkezett a korábban vezérkari tisztek védelmére kirendelt Starwind, hogy felvegye a harcot a jedikkel. Kyran hamar megadta magát, azonban Istor nem adta fel a harcot, és egészen addig küzdött Starwinddel és a halálosztagosokkal, míg azok kis híján megölték őt. Drageve nagymoff megtiltotta a két lázadó fogoly kivégzését, és elkábítva két külön börtönbe vitette őket - Kyran a 721-es Cadosi Munkatáborba került, míg Ibarot az Ad'Canton található ISB által fenntartott börtönbe lett elszállítva.

A Cora-Mandához köthető mandalorikat a helyszínen kérdés nélkül agyonlövették, kivéve Anive Willcobsot és Kohaku Aruetiit. Míg Aruetiit a főparancsnokságra vitték Henclorhoz, Willcobsot Hartley marsall hallgatta ki, aki azonban bosszúból azonnal kivégezte.

## Következmények

A szövetségi hadsereg két vezető személye ismét fogságba került. Ibaro tábornokot megzsarolták szerelmével, aki így elárulta a lázadást, és később ISB ügynökké vált.

Kyran tábornokot sosem sikerült kiszabadítani a Cadosról, ahol végül kivégezték - azonban a terror trooperekkel folytatott kísérletek során testét felhasználták, és végül belőle vált a hírhedt TT-7217-es számú katona.

A Willcobs-klán lemészárlásával a Nicas Prime-on évekre megszűnt a lázadó tevékenység, csupán néhány csempész és fejvadász maradt. A Cora-Manda utolsó nyomai is eltűntek; a pár évvel később szerveződő Cora-Kibuen szervezetileg nem köthető a korábban Henclor által vezetett frakcióhoz.

Kohaku teljesítette a birodalmiakkal kötött alkuját, így néhány héttel később a Kibuenen telepedett le az ISB által szolgáltatott hamis személyazonosságával Jadae Marlonként, és tisztességes civil életet kezdett élni.